ซากุระโซว หอพักสร้างฝัน

ซากุระโซว หอพักสร้างฝัน (; โรมาจิ: "Sakura-sō no Petto na Kanojo") เป็นซีรีส์ไลต์โนเวลญี่ปุ่นที่เขียนโดยฮาจิเมะ คาโมชิดะ พร้อมภาพประกอบโดยเคจิ มิโซงูจิ แอสกีมีเดียเวิร์กสตีพิมพ์ทั้งหมด 13 เล่มระหว่างเดือนมกราคม ค.ศ. 2010 ถึงเดือนมีนาคม ค.ศ. 2014 มังงะที่วาดภาพประกอบโดยโฮกิ คูซาโนะ ตีพิมพ์เป็นตอน ๆ ลงในนิตยสาร Dengeki G's และ Dengeki G's Comic ของสำนักพิมพ์แอสกีมีเดียเวิร์กส
ละครวิทยุออกอากาศในเดือนมิถุนายน 2012 ส่วนซีรีส์อนิเมะทางโทรทัศน์จำนวน 24 ตอนที่สร้างโดยเจซีสตาฟออกอากาศระหว่างเดือนตุลาคม ค.ศ. 2012 ถึงมีนาคม ค.ศ. 2013
เนื้อเรื่อง.
หอพักซากุระเป็นหอพักของโรงเรียนมัธยมที่สังกัดมหาวิทยาลัยศิลปะซุยเมอิ (มักเรียกสั้นๆ ว่า ซุยโกะ) ซึ่งเป็นหอพักที่รับนักเรียนที่แปลกประหลาดและก่อปัญหามากที่สุด หลังจากถูกไล่ออกจากหอพักปกติเพราะเลี้ยงแมวจรจัด โซราตะ คันดะก็ย้ายเข้าไปอยู่ในหอพักซากุระ ขณะที่เขากำลังเริ่มชินกับชีวิตในหอพัก มาชิโระ ชินะ ศิลปินที่มีชื่อเสียงระดับโลกผู้ไม่สามารถดูแลชีวิตประจำวันของเธอได้ก็ย้ายเข้ามาอยู่ที่นี่ โซราตะถูกบังคับให้กลายเป็นผู้ดูแลของมาชิโระ เรื่องราวเกี่ยวกับชีวิตประจำวันและการเจริญเติบโตของพวกเขา
ให้เสียงโดย - โยชิตสึงุ มัตสึโอกะ ภัคภูมิ ลิ้มมานะสถาพร
สูง 169cm / นน. 60kg
 นักเรียนมัธยมปลายปี 2 ที่อาศัยในห้อง 101 ถูกย้ายมาซากุระโซวเพราะไปเก็บแมวที่ถูกทิ้งมาเลี้ยงในห้อง (จนปัจจุบันมีถึง 7 ตัว) ถึงจะไม่ค่อยพอใจที่ถูกย้ายมาที่นี่และต้องร่วมกับคนนิสัยแปลกประหลาดแต่ก็รู้สึกว่าที่นี่ทำให้เขาเปลี่ยนไป ในภายหลังเขามีความตั้งใจจะเป็นเกมดีไซเนอร์ แต่หลายๆ อย่างก็ไม่ง่ายอย่างที่เขาหวัง
ให้เสียงโดย - อาอิ คายาโนะ พนาวรรณ ศรีวะโลสกุล
สูง 162cm / นน. 45kg / B79 W55 H78
 นักเรียนที่เพิ่งย้ายมา อาศัยในห้อง 202 นิสัยแปลกเพราะดูจะไม่สนใจอะไรรอบข้าง ไม่มีความระวังตัว และไม่แสดงอารมณ์ใดๆ จนทำให้โซราตะเป็นห่วงบ่อยครั้ง ความจริงเธอเป็นศิลปินชื่อดังระดับโลก มีพรสวรรค์ด้านการวาดภาพ สาเหตุที่ย้ายมาโรงเรียนนี้เพราะสนใจเรื่องการวาดมังงะ แต่เนื่องจากทุ่มเทให้กับเรื่องวาดภาพตั้งแต่เด็กทำให้ขาดความรู้สึกด้านการแสดงอารมณ์ไป รวมถึงผลการเรียนก็ไม่ดีนัก แต่หลังย้ายมาที่นี่และได้รู้จักกับคนอื่นๆ ก็เริ่มทำให้เธอมีความเปลี่ยนแปลงไปจากเดิม
ให้เสียงโดย - มาริโกะ นากัตสึ เบญจวรรณ วนิชจิวพันธ์
สูง 158cm / นน. -kg / B81 W58 H83
 เพื่อนร่วมชั้นของโซราตะ ถึงจะแสดงท่าทีแข็งกร้าวต่อหน้าโซราตะบ่อยครั้ง แต่ก็หลงรักเขาอยู่ซึ่งคนรอบข้างก็รู้ (ยกเว้นตัวโซราตะเอง) ภายหลังเธอหนีจากบ้านเพราะต้องการเป็นนักพากย์และต้องการใช้ชีวิตตามทางของเธอ เนื่องจากค่าใช้จ่ายในหอพักทั่วไปค่อนข้างสูงและเห็นความสนิทสนมระหว่างโซราตะและมาชิโร่ จึงเลือกที่จะย้ายมาที่ซากุระโซว โดยอยู่ห้อง 203
ให้เสียงโดย - นัตสึมิ ทากาโมริ ธันวา ภัคดีอำนาจ
สูง 156cm / นน. 46kg / B87 W56 H85
 สาวมัธยมปลายปี 3 อาศัยในห้อง 201 ชอบทำแอนิเมชันมาก ร่าเริงและเปิดเผย ทั้งเรียนดีและวาดรูปเก่ง แต่ให้ความสนใจกับการวาดมังงะและอนิเมะเกินไปเลยถูกส่งมาที่ซากุระโซว รู้จักกับจินมานาน
ให้เสียงโดย - ทากาฮิโระ ซากูราอิ กริน อักษรดี
สูง 178cm / นน. 65kg
 นักเรียนมัธยมปลายปี 3 อาศัยในห้อง 103 รู้จักกับมิซากิตั้งแต่เด็ก ทำตัวเหมือนเพลย์บอย คบผู้หญิงไปทั่ว รู้เรื่องงานแอนิเมชันค่อนข้างดีและชอบการเขียนบท ความจริงเหตุผลที่เขาเป็นแบบนี้เพราะเขาชอบมิซากิมาก่อน แต่ไปเข้าใจว่ามิซากิปฏิเสธความรักและไม่สนใจ ทำให้นิสัยเปลี่ยนไป
ให้เสียงโดย - ยูอิ โฮริเอะ เบญจวรรณ วนิชจิวพันธ์,กริน อักษรดี
สูง 157cm / นน. 52kg
 นักเรียนมัธยมปลายปี 2 อาศัยห้อง 102 เขาเป็นฮิคิโคโมริอาศัยในห้องตลอดเวลา คุยกับคนอื่นผ่านมือถือ โดยสร้างโปรแกรม AI ที่เรียกว่า "Maid" สื่อสารแทน ตัวเขาถนัดด้านโปรแกรมมาก และฝันที่จะสร้างโปรแกรม Maid ให้เหมือนมนุษย์จริงๆ
ให้เสียงโดย - เมงูมิ โทโยงูจิ ขนิษฐา ปราณีตพลกรัง
สูง 164cm / นน. -kg / BWH ?
 ผู้ดูแลหอพักซากุระโซวและเป็นอาจารย์สอนศิลปะที่โรงเรียน สนใจแต่เรื่องผู้ชายและแอลกอฮอล์ เป็นคนที่แนะนำและบังคับให้โซราตะดูแลมาชิโร่แทนตัวเอง ไม่ชอบให้คนอื่นบอกว่าตัวเองอายุขึ้นเลข 30 แล้ว
ให้เสียงโดย - อายาโกะ คาวาซูมิ ศันสนีย์ ตินห์กีรดิศ
สูง 163cm / นน. -kg / BWH ?
เพื่อนร่วมห้องของมาชิโระสมัยที่มาชิโระยังอยู่ที่อังกฤษ ริต้าเดินทางมาญี่ปุ่นเพื่อพาตัวมาชิโระกลับอังกฤษด้วยกัน เธอรู้ดีถึงระดับความสามารถของมาชิโระจึงไม่อยากให้พรสวรรค์ที่มีอยู่มันจบลงเพียงแค่การเป็นนักวาดการ์ตูนเท่านั้น ริต้ามาที่หอและดูเหมือนเธอจะถูกใจริวโนะสุเกะมาก